Ntsa

Ntsa ndi tshipuka tsha ḓakani tshipfhufhi tshine tsha wanala tshipembe ha Afrika ,Vhathu vha tshiḓivhela uvha na luvhilo khathihi na u fhufha fhufha musi tshi khou gidima.Musi tshi tshi fhufha muyani muvhili watsho uvha wo oma nahone u tshinga wo kongonyala.Izwi zwa u kongonyala hupfi zwi thusa u tsivhudza dzinwe ntsa uri  dzingavha dzi khomboni kana u ḓaḓisa zwipuka zwine zwa vha zwi tshi khou zwima hanefho tsini.Ntsa ndi  tshipuka tsha lushaka tsha Afrika Tshipembe na hone tshi imela vhufa ha zwipuka zwa ḓaka.  

Ntsa dzi na mivhala yo fhambanaho ,dzinwe ndi ntsu ngeno dzinwe dzi na muvhala u yelaho kha mutshena  dza dovha hafhu dzavha na mavhala matsu nga matungo. Ntsa dzoṱhe ro katela ya mboho na ya tsadzi dzi na mananga. Mananga a ya mboho avha a madenya a dovha hafhu a kombama. Ntsa dzi a kona u dzula fhethu hune mavu ahone oma lune zwimelwa zwi a konda. Dzi a kona u tshila tshifhinga tshilapfu dzi khou uḽa mahatsi o omaho. Dzia kona u tshila kha mutsho usi wavhuḓi sa izwi mivhili yadzo yo khwaṱha.

Ntsa dzi dzula fhethu hu re na mahatsi malapfu uri dzikone u dzumbama zwavhudi sa izwi mvhala wadzo u tshi fana na mahatsi. Ndi zwipuka zwi ḽaho mahatsi,maṱari na midzi .Ntsa dzi tshimbila nga zwigwada zwine zwa thusa u tsireledza kha zwipuka zwau zwima ufana na dzi ndau khathihi na dzi nngwe. Ntsa dzi tamba tshikhala tshihulu kha vhupo hashu nga u uḽa zwimelwa uri hu kone uvha na kutshilele kwavhuḓi kha zwithu zwone zwino tshila.

 Zwiko zwo shumisiwaho